cyanic-selkie/wikianc huggingface dataset:
Bloggosfera
Il-Bloggosfera Maltija
Għat-tieni problema, tal-użu ta' kliem tekniku, il-blogger jista' juża kliem Ingliż bħal website, blog, Internet, u forsi jagħmilhom kursivi peress li mhumiex bil-Malti. Inkella jkollu jista' juża l-ekwivalenti bil-Malti ("website" tiġi "sit tal-web", "blog" tiġi "blogg", "Net" tiġi "Xibka"). Jekk bloggers oħrajn jaqblu ma’ xi ħaġa li jivvinta wieħed, jaddottawha huma wkoll (per eżempju Mark Vella beda juża l-kelma "blogg", li issa saret aċċettata u użata fil-bloggosfera Maltija).
Nigel de Jong
Manchester City
Beda l-ewwel tliett logħobiet ta'l-istaġun 2009-2010 bħala sostitut imma reġa kkonkwista postu ma' l-ewwel hdax fil-loghoba li Manchester City rebħu bl-iskor ta' 4-2 kontra Arsenal fit-12 ta' Settembru. Fil-5 ta' Dicembru 2009, wara loghoba mirbuħa kontra Chelsea 2-1, rebaħ l-unur tal-plejer tal-loghoba, li huwa stess qal li kienu l-aħjar 90 minuta li qatt laghab fħajtu.
Bloggosfera
L-effetti soċjali ta' bloggs Maltin
Il-bloggosfera Maltija qiegħda tipprovdi diversi benefiċċji lil min isegwiha, per eżempju ġieli tagħti u tifrex aħbarijiet qabel il-gazzetti, tipprovdi post għall-kittieba sabiex juru u jaqsmu x-xogħol tagħhom, tlaqqa' nies minn oqsma differenti tal-ħajja li s-soltu ma kienx hemm ċans isiru jafu 'l xulxin, u ġieli tiffunzjona bħala forum għal diskussjonijiet dwar il-qagħda ta' Malta.
Nigel de Jong
Manchester City
Fit-3 ta Ottubru 2010, fil-loghoba tal-kampjonat kontra Newcastle, kellu kuntrast qawwi bdaħla skompasta fuq il-plejer franċiż Hatem Ben Arfa, u kkawzalu ksur doppju f'saqajħ ix-xellugija. Skorja l-ewwel gowl tiegħu bil-flokk ta' Manchester City kontra West Ham fl-1 ta' Mejju 2011.
Fi tliett staġuni u nofs ma' Manchester City, de Jong lagħab 137 loghoba u skorja 2 gowls.
Milan
Fid-9 ta' Dicembru 2012, waqt il-loghoba kontra Torino mirbuħa 4-2, kellu jabbanduna l-grawnd minhabba tiċirita fat-'tendon' tas-sieq ix-xellugija li żammitu milli jilgħab għal diversi xhur.
Karriera Nazzjonali
Fil-31 ta' Marzu 2004, de Jong iddebutta mat-tim nazzjonali Olandiż f'partita ta' hbiberija kontra Franza. Huwa ma giex mghajjat mat-tim Olandiż ghal UEFA Euro 2004 u tilef 2006 FIFA World Cup minħabba leżjoni fl-irkoppa.
thumb|left|200px|Jong fl-azzjoni ma' l-Olanda kontra r-Russja thumb|right|200px|De Jong ma' Sneijder u Robben fl-azzjoni ma' l-Olanda left|200px|thumb|De Jong fl-azzjoni ma' l-Olanda
De Jong kien magħżul minn Marco van Basten biex jilgħab mat-tim Olandiż għal-UEFA Euro 2008. Matul din il-kompetizzjoni de Jong lagħab tliett loghbiet minn erbgħa fejn l-olanda waslu sal-kwarti tal-finali meta ġew meghluba mir-Russja.
Huwa skorja l-ewwel gowl internazzjonali tiegħu mat-tim Nazzjonali, kontra l-Iżlanda, fis-6 ta' Gunju 2009 fil-kwalifikazzjoni għal gruppi tat-Tazza tad-Dinja 2010.
De Jong kien parti mit-tim Olandiż għat-Tazza tad-Dinja 2010 taħt it-tmexxijja ta' Bert van Marwijk. Huwa kien ma' l-ewwel ħdax il-plejer, fl-ewwel loghoba kontra d-Danimarka li l'Olanda rebħu 2-0. De Jong kien sospiz għal logħoba tas-semi finali kontra l-Urugwaj war li kien muri t-tieni karta safra matul il-kompetizzjoni fil-kwarti tal-final kontra il-Brazil. De Jong lagħab fil-final ta' li l'olanda tilfu 1–0 kontra Spanja wara l-]hin barrani. Fil-bidu tal-logħoba, de Jong għamel kien involut f'kuntrast ikraħ ma' Xabi Alonso fejn taħ daqqa ta' sieq fl-istonku. Ir-referee Howard Webb li dakinhar idderieġa l-logħoba, aktar tard wara ddikjara li kieku kellu vizjoni aħjar ta' l-inċident kien żgur ikeċċi lil de Jong mil-logħoba.
De Jong kien parti mit-tim Olandiż li ħa sehem fil-UEFA Euro 2012. L-Olanda kienu eliminati fl-ewwel rawd meta tilfu l-ewwel tliett logħobiet.
Tim nazzjonali tal-futbol tal-Kroazja
L-iskwadra nazzjonali tal-futbol tal-Kroazja hu t-tim nazzjonali tal-futbol tal- Kroazja u hu mmexxi mill-Croatian Football Federation. It-tim ilu jeżisti mill-1990 u kien rikonixxut mill-FIFA u l-UEFA fis-sajf ta' l-1992, sena wara li l-Kroazja kisbet l-Indipendenza mill-Jugoslavja.
It-tim lagħab l-ewwel logħob kompettiv fil-Kampjonati Ewropej 1996 u kkwalfikaw għall-finali biex b'hekk għamlu l-ewwel apparenza f'kampjonat internazzjonali. Huma kienu tim qawwi fil-futbol internazzjonali, meta spiċċaw it-tielet fit-Tazza tad-Dinja 1998, b'golden goal ta' Davor Šuker. Huma rnexxielhom jgħaddu għal kull edizzjoni tat-Tazza tad-Dinja meta daħlu bħala nazzjon indipendenti.
Fir-rankings tal-FIFA, it-tim kien wasal sat-tielet post u anki żar pożizzjonijiet mhux daqshekk tajbin bħal 125 post. Huma għadhom ma tilfux logħob kompetittiv ġewwa darhom mill-1994. Huma kkwalfikaw għat-Tazza tad-Dinja 2002 u 2006 mingħajr ma jitilfu logħba mill-kwalifikazzjoni.
Storja
Il-futbol beda jintlagħab fil-Kroazja mill-bidu tas-seklu għoxrin, imma qabel id-90ijiet il-pajjiż ma kienx indipendenti. Qabel l-indipendeza, il-plejers mill-Kroazja kienu jagħmlu parti mir-Renju tal-Jugoslavja (1919-39), mill-Banovina tal-Kroazja (1939-41), mill-Istat Indipendenti tal-Kroazja (1941-45) u r-Repubblika Federali Soċjalista tal-Jugoslavja (1945-90).
Minħabba ċirkustanzi ta' politika fir-Renju tal-Jugoslavja ftit wara t-Tieni Gwerra Dinjija, timijiet sportivi Kroati kellhom il-jedd li jirrapreżentaw lil pajjiżhom taħt il-bandiera Kroata. Għalhekk l-ewwel logħba internazzjonali tista tiġi kkunsidrata r-rebħa ta' 4-0 kontra l-Isvizzera f'Żagreb fit-2 ta' April 1940.
L-Iskwadra tal-Kroazja
Gowlers:
Difensuri:
Midfielders:
Attakkanti:
Joe Sacco
daqsminuri|Imħabba Vera għadd 2 (1983) Joe Sacco (twieled 1960) huwa artista tal-komiks (wkoll magħrufin bħala strixxikli) u ġurnalista Malti. Ħa fama internazzjonali fl-1996 meta ingħata l-American Book Award għall-istrixxiklu Palestine. Huwa wkoll famuż għall-istrixxiklu fuq il-Gwerra tal-Bosnja bl-isem ta' Safe Area Goražde.
Sacco twieled Malta f'Ħal-Kirkop fl-1960. Missieru kien inġinier u ommu għalliema. Ta'sena il-familja tiegħu emigrat lejn l-Awstralja fejn għadda tfulitu sakemm fl-1972, fl-età ta' 12 il-sena, flimkien mal-familja tiegħu, mar l-Istati Uniti (Los Angeles). Għamel l-ewwel esperjenzi fil-ġurnaliżmu meta beda jaħdem fil-gazzetta ta' l-iskola Sunset High School f'Beaverton, Oregon. Waqt li il-Ġurnaliżmu kien l-interess ewlieni tiegħu, dan kien wkoll żmien fejn żviluppa xejra umoristika u satirika. Iggradwa minn-Sunset High School fl-1978. Beda studju tal-ġurnaliżmu fl-Università ta' Oregon u ggradwa hemm b'B.A. fl-1981. Wara impjieg qasir mal-ġurnal tal-Għaqda Nazzjonali tan-Nutara (Amerikani), xogħol li biħ b'ebda mod ma stagħdar, tilef kull-xewqa li jisr ġurnalista. Fl-1983 iddeċida li jmur Malta. F'intervista fuq il-BBC jgħid: "...I sort of decided to forget it and just go the other route, which was basically take my hobby, which has been cartooning, and see if I could make a living out of that,". F'Malta beda jaħdem bħala artista ta' komiks romantiċi f'sensiela ta' strixxikli jisimhom Imħabba Vera. Kien proprija b'dan ix-xogħol li Joe Sacco beda l-karriera tiegħu ta’ artista tal-komiks. Waqaf jaħdem fuq dan il-proġett fl’għadd 6 tal-pubblikazzjoni meta irritorna lura lejn l-Amerka. Is-sensiela kienet suċċess. Aktar minn hekk kienet pass importanti fl-iżvilupp tal-komiks f'Malta.
Fl-1985, lura fl-Amerka, waqt li kien qiegħed Portland, Oregon, ħadem bħala ko-editur ta' komik li joħroġ kull xahar, il-Portland Permanent Press. Kien f'dan iż-żmien li ġie mqabbad mill-Fantagraphics Books sabiex joħrog l-antoloġija tal-komiks Centrifugal Bumble-Puppy, għalkemm din m'għamlitx xi suċċess kbir.
Sacco ppubblika l-ewwel serje, Yahoo, waħdu bejn l-1988 u l-1992. Din kienet waħda mit-titli awtobijografiċi li dehru fi stamperiji tal-komiks żgħar ta' dan iż-żmien. Iżda l-istint ġurnalistiku u l-interess vast ta' Sacco kienu atipiċi; Yahoo kien jixbaħ bejn wieħed u ieħor il-forma libera ta' David Collier u Harvey Pekar iżda b'ton iktar satiriku u b'inqas attenzjoni lokali. Fost affarijiet oħra, huwa akkumpanja rock band u f'tour Ewropew, ossessjona ruħu bil-media coverage dwar il-Gwerra tal-Golf u kiteb dwar il-ħajja ta' kuljum ta' stripper.
Dik il-parti ta' Yahoo dwar il-Gwerra tal-Golf tefgħat lil Sacco fi studju dwar il-politika tal-Lvant Nofsani. Mar l-Israel u fit-Territorju Palestinjan biex jagħmel riċerka għall-ewwel xogħol kbir tiegħu. Palestine hija kollezzjoni ta' biċċiet kemm qosra u twal, uħud minnhom juru l-vjaġġi u l-esperjenzi ma' Palestinjani (u xi Lhud), u xi wħud jiddramatizzaw l-istejjer li kien sema'. Palestine ħareġ taħt forma ta' serje ta' comic book mill-1993 sa l-2001 u wara ġie ppublikat f'diversi ħarġiet. Fl-1996, l-ewwel pubblikazzjoni rebħet l-American Book Award.
Aktar tard, fi tmiem il-Gwerra tal-Bożnija, Sacco mar Sarajevo u Goražde u pproduċa serje ta' rapporti fuq l-istil ta' Palestine, ir-rumanz impinġi Safe Area Goražde u The Fixer, u l-kollezzjoni ta' l-stejjer War's End. Safe Area Goražde rebħet l-Eisner Award għal Best Original Graphic Novel fl-2001.
Huwa kkontribwixxa xogħlijiet qosra oħra taħt forma ta' rappurtaġġ grafiku għal diversi magażins fuq suġġetti li jvarjaw mill-ħruxija tal-gwerra sal-mużika blues. Sacco, li bħalissa jgħix fi New York City, ħadem kemm-il darba għall-American Splendor ta' Harvey Pekar.
Aktar riċentement sacco Kiteb u penġa żewġ strixxikli fuq l-inġustizzji fl-Iraq ippublikati f'The Guardian, kif wkoll strixxiklu ta' 16 il-paġna f' Harper's Magazine.
Fabbrika tal-Ħadid ta' Engelsberg
daqsminuri|262x262px|Il-Fabbrika tal-Ħadid ta' Engelsberg Il-Fabbrika tal-Ħadid ta' Engelsberg (bl-Iżvediż: Engelsbergs bruk; bl-Ingliż: Engelsberg Ironworks) hija fabbrika tal-ħadid li tinsab f'Ängelsberg, li huwa villaġġ fil-Muniċipalità ta' Fagersta f'Västmanland, l-Iżvezja. Inbniet fl-1681 minn Per Larsson Gyllenhöök (1645-1706) u ġiet żviluppata f'waħda mill-iżjed fabbriki tal-ħadid moderni fid-dinja fil-perjodu 1700-1800. Il-fabbrika tniżżlet bħala Sit ta' Wirt Dinji tal-UNESCO fl-1993.
Isem
xellug|daqsminuri|244x244px|Il-forn tal-blast minn ġewwa Il-Fabbrika tal-Ħadid ta' Engelsberg issemmiet għall-ħaddiem tal-minjieri Englika. Englika, li twieled fil-Ġermanja, beda jipproduċi l-ħadid f'Engelsberg fis-seklu 14.
Storja
L-istorja tal-produzzjoni tal-ħadid fir-reġjun tmur lura għal mill-inqas is-seklu 13. Ir-raħħala lokali kienu jħaffru għall-minerali tal-ħadid u kienu jipproduċu l-ħadid permezz ta' fran primittivi.
Fl-aħħar tas-seklu 16 bdew jintużaw metodi ta' produzzjoni iktar moderni f'Engelsberg u l-volumi tal-produzzjoni żdiedu b'mod sostanzjali fid-deċennji ta' wara.
Deskrizzjoni
Fost il-binjiet li ġew ippreservati hemm villa residenzjali, id-dar tal-ispettur u d-dar tat-tidwib b'forn tal-blast.
Sit ta' Wirt Dinji
Il-valur universali straordinarju tas-sit ġie rrikonoxxut abbażi ta' kriterju wieħed tal-għażla tal-UNESCO: il-kriterju (iv) "Eżempju straordinarju ta' tip ta' bini, ta' grupp ta' siti jew ta' pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem".
Opossum irqiq ta' Junin
L-Opossum irqiq ta' Junin jew kif jissejjaħ ukoll Opossum ġurdien irqiq ta' Junin, magħruf xjentifikament bħala Marmosops juninensis, huwa mammiferu marsupjal, tal-familja Didelphidae (didelfidu), fl-ordni Didelphimorphia (didelfimorfju) u huwa wieħed mill-opossumi irqaq, nativ tal-kontinent ta' l-Amerika ta' isfel. Dan l-opossum irqiq, huwa marsupjal arborju jew tas-siġar (Nowak,1999), u ġeneralment jippreferi jgħix f' abitat ta' foresti tropikali tax-xita jew pluvjali.
Dieta
L-Opossum irqiq ta' Panama, huwa marsufjal omnivoru u d-dieta prinċipali tikkonsisti minn frott, insetti u annimali vertebrati żgħar varji.
Distribuzjoni
l-opossum irqiq Marmosops juninensis għandu distribuzjoni żgħira fil-kontinent ta' Amerika ta' isfel u jinsab mifrux fil-Peru biss u huwa speċi endemika ta' dan il-pajjiż. L-ewwel darba li ġie skopert xjentifikament kien instab f' Utcuyacu bejn Tarma u Chanchamayo, f' Junín, fil-Perú.
Sinonimi
"Marmosops parvidens juninensis" huwa sinonimu jew l-istess bħal u jirreferi għal Marmosops juninensis ta' Tate, 1931.
Daniel Bogdanović
Danijel Bogdanović (twieled fis-26 ta' Marzu 1980), aktar komunement spellut Daniel Bogdanović, huwa plejer tal-futbol Malti ta' dixxendenza Serba u Slovena li jilgħab bħala attakkant.
Karriera
Fl-istaġun 2006–07 Bogdanović skorja 31 gowl, b'hekk hu rebaħ l-unuri tal-Aqwa Skorer kif ukoll il-Plejer (Malti) tas-Sena.
Marsaxlokk
Bogdanović issieħeb ma' Marsaxlokk għall-istaġun 2006–07, u Marsaxlokk bnew sfida qawwija għat-titolu. Ma Marsaxlokk kien ma' ta' l-ewwel u l-istaġun kien tfassal mill-qrib, Bogdanović sab ruħu ferm qabel fil-gowls u skorja l-gowl finali f'rebħa ta' 4–1 kontra t-tim tat-tieni post Sliema Wanderers. B'din ir-rebħa, Marsaxlokk kienu inkurunati bħala ċampjins tal-kampjonat għall-ewwel darba fl-istorja tagħhom. Bogdanović kien spiċċa l-aqwa skorer tal-kampjonat b'31 gowl u 28 dehra, u spiċċa l-istaġun b'gowl inqas mir-rekord stabbilit ta' Danilo Dončić, fejn dan skorja 32 gowl fi staġun sħiħ darbtejn konsekuttivi, l-ewwel ma' Valletta matul l-istaġun 1996–97 u mbagħad ma' Sliema Wanderers fl-istaġun 2001–02.
Wara trijonf ta' Marsaxlokk fil-Premier League Malti, u l-kuntratt ta' sena spiċċa, Bogdanović ddeċieda li ma jġeddidx u minflok iddeċieda li jfittex klabb xi mkien ieħor fl-Ewropa kontinentali.
Cisco Roma
Wara ġimgħat ta' diversi provi, Bogdanović issieħeb mat-tim Taljan Cisco Roma, biss fil-ħin biex jikkaratteristika l-istaġun il-ġdid fl-Italja (matul dan iż-żmien ma' Cisco Roma kien jilgħab fil-Lega Pro Seconda Divisione). Bogdanović mar biex jiffirma sħubija ma' Paolo Di Canio.
Matul il-ħin tiegħu mal-klabb, Bogdanović kellu 16-il dehra u sab ix-xibka erba' darbiet.
Lokomotiv Sofia
F'Awwissu 2008, Bogdanović iffirma ftehim ta' sentejn mal-klabb Bulgaru Lokomotiv Sofia, wara prova ta 'suċċess.
Il-logħba ta' wara kienet kontra l-klabb Tork Ankaraspor, fejn Bogdanovič ma kellu l-ebda parti, imma kien lura għal-logħba finali, kontra t-tim tat-tieni diviżjoni Sportist Svoge, fejn huwa daħal bħala sostitut fit-tieni taqsima u skorja l-tieni gowl għat-tim f'rebħa ta' 4-2.
Lokomotiv kienu aktar kmieni fl-istaġun, li ħatru Danilo Dončić minn assistent għall-kowċ, u kien l-ewwel talba tal-eks kowċ ta' Floriana Dončić li Bogdanovič irċieva l-prova tiegħu.
Barnsley
Fis-26 ta' Jannar 2009 ġie kkonfermat li Bogdanović iffirma ma' Barnsley għal somma mhux magħrufa, bl-iffirmar ta' ftehim sal-2010. Huwa rċieva approvazzjoni u lagħab fit-telfa ta' 1–2 kontra Ipswich Town, billi hu skorja l-gowl ta' Barnsley fis-47 minuta.
Bogdanović kien inkluż fil-lista tal-"Aqwa Plejers tal-istaġun" mill-gazzetta Daily Mail, iżda għalkemm kellu t-tieni staġun suċċessiv f'Oakwell, kien rilaxxat mill-Klabb Yorkshire.
Sheffield United
Bogdanović beda taħdidiet ma' Sheffield United, qabel ma eventwalment iffirma kuntratt ta' sentejn mal-klabb fil-bidu ta' Ġunju 2010. Minkejja li huwa ffirma kuntratt relattivament għoli, huwa sabha diffiċli biex jidħol fl-ewwel tim. Għalkemm għamel 33 dehra matul l-ewwel staġun tiegħu, il-maġġoranza kienet minn fuq il-bank tas-sostitiuti u li mbagħad daħal fl-aħħar stadji tal-logħob. Hu spiċċa l-istaġun billi skorja biss ħames gowls, hekk kif The Blades kienu relegati għal League One. Il-bidu tal-istaġun ta' wara ma kienx jista' jżomm postu fl-ewwel tim, u kien injorat mill-kowċ il-ġdid Danny Wilson.
Blackpool
Fit-31 ta' Awwissu 2011, huwa ffirma ftehim ta' sena b'għażla oħra ta' sena mal-ulterjuri Blackpool, għal ħlas normali u ngħata l-flokk numru 13. Hu għamel id-debutt tiegħu għat-Tangerines bħala sostitut fit-tieni taqsima f'rebħa kontra Ipswich Town ġewwa Bloomfield Road fl-10 ta' Settembru. Minkejja dan, Bogdanović ma setax jagħmel ħafna dehriet fl-ewwel tim u ngħaqad ma' Rochdale b'self ta' emerġenza ta' 28 ġurnata fit-2 ta' Jannar 2012, billi ħataf l-opportunità li jkun mal-assistent kowċ (proviżorju) ta' Rochdale Ryan Kidd, li miegħu Bogdanović kien ħadem ma' Barnsley, meta kien fattur ewlieni fit-teħid tad-deċiżjoni biex jissieħeb ma' Dale. Fid-debutt tiegħu fl-istess ġurnata, huwa beda l-logħba, skorja u kien magħżul bħala l-Plejer tal-Partita kontra Preston North End li spiċċat fid-dro ta' 1-1. Huwa lagħab 4 darbiet oħra ma' Rochdale mingħajr ma sskorja iżjed gowls, qabel ma rritorna għall-klabb proprja, Blackpool. Huwa mbagħad kien misluf lil Notts County sal-aħħar tal-istaġun, fejn hu nnettja 2 gowls fi 8 logħbiet. Bl-opportunitajiet mal-ewwel tim, ġie evitat li jitlaq minn mat-tim. Bogdanović kien rilaxxat minn Blackpool f'Mejju 2012 minħabba l-iskadenza tal-kuntratt tiegħu.
Mosta
Huwa mar lura lejn Malta ma' Mosta F.C. għall-istaġun 2012–13. F'Awwissu 2012 kien marbut ma' ritorn għall-futbol Ingliż mat-tim ta' Portsmouth, iżda t-trasferiment sfaxxa minħabba nuqqas ta' ftehim fuq termini kuntrattwali. Bogdanović għamel 13-il dehra u skorja 5 gowls ma' Mosta FC.
Valletta
Fil-21 ta' Jannar 2013, Bogdanović iffirma kuntratt ta' sentejn u nofs ma' Valletta F.C.. B'kollox hu għamel 9 dehriet u ma skorja l-ebda gowl.
Floriana
F'Awwissu 2013, Bogdanović issieħeb ma' Floriana F.C.. Hu għamel id-debutt mal-klabb fis-17 ta' Awwissu 2013 kontra Naxxar Lions.
Internazzjonali
Bogdanović kien twieled il-Libja minn ġenituri Jugożlavi iżda għażel li jirrappreżenta lil Malta wara li mar hemmhekk ta' età żgħira. Hu għamel id-debutt internazzjonali tiegħu fid-9 ta' Frar 2002 f'logħba ta' ħbiberija kontra l-Ġordan. Bogdanović għamel 40 dehra għal Malta u skorja darba.
Idriss Carlos Kameni
Idriss Carlos Kameni (twieled fit-18 ta' Frar 1984) huwa plejer tal-futbol Kamerunjan li jilgħab bħala gowler.
Hu qatta l-maġġoranza kbira tal-karriera tiegħu fi Spanja, l-aktar ma' Espanyol, li deher f'229 logħob uffiċjali matul il-kors ta' tmien staġuni f'La Liga.
Kameni sar Kamerunjan internazzjonali qabel ma' kellu 20 sena', hu rrappreżenta l-pajjiżu f'żewġ edizzjonijiet tat-Tazza tad-Dinja u ħames edizzjonijiet tat-Tazza tan-Nazzjonijiet Afrikani.
Franza
Huwa twieled ġewwa Douala, Kameni kien innotat meta kellu 16-il sena, hu sar l-iżgħar plejer li rebaħ il-midalja tad-deheb Olimpika, fl-2000. Dan il-midalja għamiltu famuż hekk kif hu ssieħeb mal-klabb Franċiż Le Havre imma ma setax jilgħab fl-ewwel tim, u baqgħa fuq il-bank tar-riżerva matul il-waqfa ta' erba' snin, hu kien misluf ukoll lil AS Saint-Étienne iżda naqas li jilgħab. Fl-2001, kien viċin li jissieħeb ma' Juventus.
Kameni mar ma klabb tal-Premier League Wolverhampton Wanderers b'self għall-istaġun 2003–04, iżda l-ftehim waqa wara li ma ngħatax permess ta' xogħol fir-Renju Unit.
Espanyol
Fl-età ta' 20 sena, Kameni ffirma mal-klabb Spanjol RCD Espanyol f'Lulju 2004, għal US$600,000, u sar gowler tal-ewwel għażla fit-tieni sena tiegħu. Kmieni fl-2006, il-klabb projbita żewġ partitarji għall-abbużi razzjali lejn il-plejer.
Fl-istaġun 2008–09, staġun mimli tensjoni għal Espanyol, fejn kienu kklassifikati mal-aħħar tlieta għal perjodu twil, Kameni kellu żewġ inċidenti: l-ewwel, hu kellu konfrontazzjoni fiżika ma' partitarju (li l-ewwel insulta l-plejer) wara sessjoni ta' taħriġ f'Jannar, imbagħad iġġieled ma sieħbu tat-tim Grégory Béranger għal darb'oħra fit-taħriġ, f'Mejju. Huwa xorta deher f'37 minn 38 logħbiet, hu kien essenzjali għall-ġenb tal-manteniment u matul il-kampanja, hu kiser ir-rekord ta' Thomas N'Kono fejn għamel 497 minuta mingħajr ma qala' gowl.
Málaga
Wara żewġ staġuni bħala l-ewwel gowler, Kameni nieżel għat-tielet għażla għall-istaġun 2011–12, mal-istess kowċ Arġentin Mauricio Pochettino. Fit-13 ta' Jannar 2012 hu ffirma ma' Málaga CF. Fil-25 ta' Marzu, hu ddebuta magħhom fil-kampjonat wara li daħal sostitut minflok Wilfredo Caballero matul rebħa ta' 2–1 kontra l-eks tim tiegħu Espanyol, filwaqt hu żam clean sheet matul il-ħin tiegħu fil-grawnd.
Internazzjonali
Kameni sar Kamerunjan internazzjonali fl-età ta' 17-il sena, hu kien inkluż f'ħafna skwadri nazzjonali speċjalment għat-Tazza tan-Nazzjonijiet Afrikani 2002, 2004, 2006 u Tazza tan-Nazzjonijiet Afrikani 2008. Barra minn hekk huwa wkoll irrappreżenta n-nazzjon fit-Tazza tal-Konfederazzjonijiet 2003, ma din l-iskwadra hu spiċċa t-tieni post wara Franza.
Fl-2002, fl-età ta' 18-il sena, Kameni kien inkluż fl-iskwadra għat-Tazza tad-Dinja 2002. Huwa ġie msemmi l-Aqwa Gowler Afrikan għall-istaġun 2006–07, wara li spiċċa runner-up fl-istaġun preċedenti.
Kameni kien ukoll magħżul għall-iskwadra għat-Tazza tad-Dinja 2010 fl-Afrika t'Isfel, hu kien mistenni li jibda minn ħafna osservaturi. Madankollu, hu spiċċa fuq il-bank hekk kif il-kowċ Paul Le Guen prefera lil Souleymanou Hamidou, u t-tim nazzjonali tiegħu kien l-ewwel li ġie eliminat mit-turnew, eventwalment tilfu t-tliet logħbiet tal-grupp.
Ħajja personali
Ħu Kameni, Mathurin, huwa plejer tal-futbol li jilgħab ukoll bħala gowler.
Christiane Nord
Christiane Nord (imwielda Christiane Prahst fit-13 ta' Settembru 1943 f'Eberswalde) hija akkademika Ġermaniża fl-Istudji tat-Traduzzjoni. Hija għallmet f’diversi universitajiet u kulleġġi, li jinkludu l-Università ta’ Heidelberg, l-Università ta’ Vjenna u l-Università tax-Xjenza Applikata Magdeburg-Stendal. Ix-xogħol u t-tagħlim tagħha jiffokaw fuq l-Istudji tat-Traduzzjoni u d-Didattika tat-Traduzzjoni.
Bijografija
Fl-1963, Nord iggradwat mill-iskola sekondarja tal-lingwi f'Delmenhorst u fl-1967 iggradwat bħala traduttriċi għall-Ispanjol u għall-Ingliż mill-Istitut għat-Traduzzjoni u l-Interpretazzjoni tal-Università Ruprecht Karl ta’ Heidelberg. Nord irċeviet id-Dottorat tagħha fl-1983 bil-magna cum laude fl-Istudji Spanjoli u fl-Istudji tat-Traduzzjoni mill-Fakultà tal-Filoloġija Moderna tal-Università ta’ Heidelberg, b’teżi dwar l-iktar żviluppi riċenti fil-vokabularju Spanjol. Fl-1992, Nord iggradwat b’post-dottorat fl-Istudji tat-Traduzzjoni Applikata u fid-Didattika tat-Traduzzjoni mill-Fakultà tal-Istudji Umanistiċi tal-Università ta’ Vjenna, permezz ta’ teżi dwar it-traduzzjoni ta’ titoli u intestaturi.
Nord kienet miżżewwġa lil Klaus Berger, li miet f'Ġunju 2020, u għandha żewġt itfal. Flimkien maʼ żewġha, Nord ittraduċiet partijiet mill-Bibbja.
Riċerka
Fil-karriera akkademika tagħha, Nord wettqet riċerka dwar prinċipji fundamentali għall-Istudji tat-Traduzzjoni u għall-proċess tat-traduzzjoni li ndirizzat fil-pubblikazzjonijiet tagħha u li permezz tagħhom ikkontribwixxiet għall-progress fl-Istudji tat-Traduzzjoni. Tnejn mill-aktar mudelli magħrufa ta’ Nord huma l-iskema ċirkolari u l-analiżi tat-test relevanti għat-traduzzjoni, bbażata fuq mistoqsijiet li bl-Ingliż jibdew bil-“w”, imsejħa “w-questions”, li bihom jistgħu jiġu analizzati kemm fatturi esterni, kif ukoll fatturi interni tat-test miktub.
L-Innu Malti
200px|thumb|Riproduzzjoni ta' fujlett antik bil-mużika tal-Innu u l-versi bil-Malti u l-Ingliż 200px|thumb|Lapida li tikkomemora il-ħamsin sena anniversarju mill-ewwel eżekuzzjoni tal-Innu Malti mill-[[King's Own Band.]] L-Innu Malti huwa l-innu nazzjonali ta' Malta. Inkiteb bħala forma ta' talba lil Alla. Dan l-innu ġie kompost mill-Mro. Robert Samut bil-lirika toħroġ mill-pinna tal-Poeta Nazzjonali Malti Dun Karm Psaila.
Storja
Minn nofs is-seklu dsatax sas-snin tletin, Malta kienet għaddejja minn bidla fuq il-lat patrijottiku, b'ħafna ħassieba jħossu li Malta għandha jkollha l-innu nazzjonali tagħha. Fl-1850, Ġan Anton Vassallo kkompona Innu Lil Malta, li kien jintuża f'diversi manifestazzjonijiet u laqgħat politiċi Maltin. Fl-1922, il-Professur Mro. Robert Samut ikkompona melodija qasira. Sena wara, Dr. A.V. Laferla, kap tal-iskejjel primarji f'Malta, ġietu f'idejh din il-kompożizzjoni hekk kif hu xtaq li jkollu innu li jista' jiġi kantat mill-istudenti fl-iskejjel Maltin. Laferla staqsa lil Dun Karm Psaila biex jikteb il-kliem li jkun jista' jaqbel mal-melodija ta' Samut. Dun Karm Psaila kien magħruf għall-ħsibijiet reliġjużi u patrijottiċi li kien jikteb fil-poeżiji tiegħu, u fil-versi li kiteb ma naqasx li jdaħħal dawn l-elementi. L-innu kien diġà beda jindaq f'Diċembru tal-1922, ħafna drabi fl-iskejjel tal-istat. L-ewwel darba li nstama' fil-pubbliku kien fis-27 ta' Diċembru 1922 u darb'oħra fis-6 ta' Jannar 1923, waqt żewġ kunċerti fit-Teatru Manoel. Madanakollu, matul dawn iż-żewġ dehriet, tbiddlu xi versi mill-ewwel stanza. Din irrabjat lil Dun Karm, li pprotesta għal din permezz ta' artiklu f'gazzetta lokali. Minn dakinhar 'il quddiem l-ebda kelma ma nbidlet. Fit-8 ta' Frar 1929, żewġ kunċerti oħra saru fit-Teatru Manoel bil-parteċipazzjoni ta' tfal minn Tas-Sliema li kantaw il-versi oriġinali ta' Dun Karm. L-innu ndaqq mid-Duke of Edinburgh's Band tal-Birgu.
Fit-22 ta' Frar 1941, il-gvern Malti ddikjara l-innu bħala l-innu uffiċjali ta' Malta. Il-Kostituzzjoni tal-Indipendenza tal-1964 ikkonfermatu bħala l-Innu Nazzjonali ta' Malta, li llum jirrappreżenta wieħed mis-simboli tal-identità Maltija. Ġrajja interessanti seħħet fil-25 ta' Marzu 1945, waqt logħba futbol bejn Malta XI u t-tim Jugoslav ta' Hajduks li ntlagħbet fil-grawnd tal-Gżira. F'dak iż-żmiem, Malta kienet għadha taħt l-Ingliżi, u l-Gvernatur Brittaniku kien preżenti. Qabel il-logħba, il-banda daqqet l-innu tal-Jugoslavja, u wara l-innu tal-Gran Brittanja, minħabba li Malta kienet għadha stat kolonjali. Hekk kif il-gvernatur kien se jpoġġi, in-nies kollha qamu u bdew ikantaw l-Innu Malti. Il-Gvernatur, minkejja li kien imbarazzat, baqa' bilwieqfa sal-aħħar tal-innu. L-Innu jindaqq kuljum fuq il-mezzi tax-xandir, u anki waqt il-qadi uffiċjali tal-President ta' Malta, tal-Prim Ministru ta' Malta, u dawk tal-personaġġi statali oħra. Fl-iskejjel u waqt attivitajiet nazzjonali importanti, l-Innu Malti jindaqq ukoll.
Palazz ta' Mafra
daqsminuri|Veduta tal-Palazz ta' Mafra mill-għoli. Il-Palazz ta' Mafra (bil-Portugiż: Palácio de Mafra), magħruf ukoll bħala l-Palazz-Kunvent ta' Mafra u l-Binja Rjali ta' Mafra (Real Edifício de Mafra), huwa palazz-monasteru Barokk u Neo-Klassiku monumentali li jinsab f'Mafra, il-Portugall, xi 28 kilometru minn Liżbona. Il-kostruzzjoni bdiet fl-1717 taħt ir-Re Ġwanni V tal-Portugall u tlesta għalkollox fl-1755.
Il-palazz ġie kklassifikat bħala Monument Nazzjonali fl-1910 u kien finalist ukoll bħala wieħed mis-Seba' Għeġubijiet tal-Portugall. Fis-7 ta' Lulju 2019, il-Binja Rjali ta' Mafra – il-Palazz, il-Bażilika, il-Kunvent, il-Ġnien ta' Cerco u l-Park tal-Kaċċa (Tapada) tniżżlu fil-lista tas-Siti ta' Wirt Dinji tal-UNESCO.
Storja
Il-palazz, li ntuża wkoll bħala monasteru Franġiskan, inbena matul ir-renju tar-Re Ġwanni V (1717-1750), bħala konsegwenza ta' wegħda li r-re kien għamel fl-1711, li jibni kunvent jekk martu, ir-Reġina Mariana, tagħtih l-ulied. It-twelid tal-ewwel tifla tiegħu, l-Infanta Barbara tal-Portugall, wassal għall-bidu tal-kostruzzjoni tal-palazz. Il-palazz ġie stabbilit apposta qrib ir-riżervi rjali tal-kaċċa, u normalment kien it-tieni residenza għall-familja rjali.
Il-kostruzzjoni ġiet iffinanzjata inġenerali mir-rikavati tal-kolonji fil-Brażil, fejn kienu jiġu estratti d-deheb u mbagħad id-djamanti fi kwantitajiet kbar.
Dan il-kumpless enormi, magħmul l-iktar mill-ġebla ta' Lioz, huwa fost l-iżjed binjiet Barokki lussużi fil-Portugall, u b'erja ta' 40,000 m2 huwa wieħed mill-ikbar palazzi rjali. Iddisinjat mill-arkitett Ġermaniż Johann Friedrich Ludwig (João Frederico Ludovice), il-palazz inbena b'mod simetriku minn assi ċentrali, okkupat mill-bażilika, u jkompli fit-tul permezz tal-faċċata prinċipali saż-żewġ torrijiet ewlenin. L-istrutturi tal-kunvent jinsabu wara l-faċċata prinċipali. Il-binja tinkludi wkoll librerija kbira, b'madwar 30,000 ktieb rari. Il-bażilika hija mżejna b'diversi statwi Taljani u tinkludi sitt orgnijiet storiċi u żewġ carillons, magħmula minn 98 qanpiena.
Kostruzzjoni
Is-sit eżatt intgħażel fl-1713 u nxtara fl-1716. Il-kostruzzjoni bdiet fit-tqegħid tal-ewwel ġebla fis-17 ta' Novembru 1717, b'ċerimonja grandjuża bil-preżenza tar-re, tal-qorti kollha tiegħu u tal-Kardinal Patriarka ta' Liżbona.
Huwa ħatar lill-arkitett João Frederico Ludovice bħala direttur tax-xogħlijiet irjali f'Mafra. Ludwig kien studja l-arkitettura f'Ruma u kien midħla tal-arti Taljana kontemporanja. L-ammont ta' responsabbiltà li kellu Ludwig mhijiex ċara, peress li diversi arkitetti oħra kienu involuti f'dan il-proġett: il-bennej minn Milan Carlos Baptista Garbo, Custódio Vieira, Manuel da Maia u saħansitra ibnu stess António. Madankollu, l-applikazzjoni tal-istess stil arkitettoniku tul il-binja kollha tissuġġerixxi x-xogħol ta' Ludwig bħala l-arkitett ewlieni tal-Uffiċċju Rjali tax-Xogħlijiet (Real Obra).
Il-kostruzzjoni damet 13-il sena u ġiet immobilizzata armata sħiħa ta' ħaddiema mill-pajjiż kollu (medja ta' kuljum ta' 15,000 ħaddiem, li lejn l-aħħar żdiedet għal 30,000 ħaddiem u massimu ta' 45,000 ħaddiem), taħt il-kmand ta' António Ludovice, iben l-arkitett. Barra minn hekk, ġew assenjati 7,000 suldat għaż-żamma tal-ordni fis-sit tal-kostruzzjoni. Dawn użaw 400 kg ta' porvli biex jisplodu s-saff tal-blat ewlieni sabiex jiġu stabbiliti l-pedamenti. Kien hemm saħansitra sptar għall-ħaddiema mordna jew midruba. Total ta' 1,383 ħaddiem mietu waqt il-kostruzzjoni. Il-faċċata hija twila 220 metru. Il-kumpless kollu jkopri 37,790 m2 b'madwar 1,200 kamra, iktar minn 4,700 bieb u tieqa, u 156 garigor taraġ.
Meta tlestiet, il-binja kienet tikkonsisti minn monasteru li seta' jilqa' 330 patri, flimkien ma' palazz irjali u librerija enormi ta' 30,000 ktieb, imżejna bl-irħam, bl-injam eżotiku u għadd mhux magħruf ta' opri tal-arti meħuda minn Franza, mill-Fjandri u mill-Italja, li kienu jinkludu sitt orgnijiet u żewġ carillons monumentali.
Il-bażilika u l-kunvent ġew inawgurati meta r-re għalaq 41 sena, nhar it-22 ta' Ottubru 1730. Iċ-ċelebrazzjonijiet damu għaddejjin għal tmint ijiem u saru fuq skala bla preċedent fil-Portugall. Il-bażilika ġiet iddedikata lill-Madonna u lil Sant'Antnin.
Madankollu l-binja ma kinitx lesta. Il-lanterna ta' fuq il-koppla tlestiet fl-1735. Ix-xogħol baqa' għaddej sal-1755, meta kienet meħtieġa forza tax-xogħol f'Liżbona minħabba d-devastazzjonijiet tat-terremot ta' Liżbona.
Storja iktar 'il quddiem
Il-palazz ma kienx okkupat b'mod permanenti mill-familja rjali, li kienet tqis li l-kmamar tal-palazz ma tantx kienu mdawlin wisq. Minkejja dan, kien destinazzjoni popolari għall-membri tal-familja rjali li kienu jitpaxxew jikkaċċjaw fir-riżerva tal-kaċċa fil-qrib, it-Tapada Nacional de Mafra. Matul ir-renju tar-Re Ġwanni VI, il-palazz kien abitat għal sena sħiħa fl-1807. Ir-re kien responsabbli għar-rinnovazzjoni parzjali tal-binja permezz ta' xi artisti magħrufa sew. Madankollu, bl-invażjoni Franċiża tal-Portugall, fl-1807, il-familja rjali ħarbet lejn il-Brażil, u ħadet magħha wħud mill-aqwa opri tal-arti u għamara li kien hemm fil-binja. Il-Marexxall Junot stabbilixxa r-residenza tiegħu fil-palazz, iżda mbagħad tkeċċa minn Wellington. Fl-1834, wara l-Gwerer Liberali, ir-Reġina Marija II ordnat ix-xoljiment tal-ordnijiet reliġjużi u l-kunvent ġie abbandunat mill-Franġiskani. Matul l-aħħar renji tal-familja ta' Bragança, il-palazz kien jintuża l-iktar bħala bażi għall-kaċċa. Fl-1849 il-parti tal-monasteru tal-binja ġiet assenjata lill-militar, xi ħaġa li għadha hekk sa llum il-ġurnata.
L-aħħar re tal-Portugall, Manwel II, wara l-proklamazzjoni tar-repubblika, telaq mill-palazz fil-5 ta' Ottubru 1910 u mar lejn il-villaġġ kostali ta' Ericeira fi triqtu lejn l-eżilju. Il-palazz ġie ddikjarat bħala monument nazzjonali fl-1907. Attwalment, il-binja hija kkonservata mill-Istitut Portugiż tal-Patrimonju Arkitettoniku, li wettaq diversi programmi ta' rkupru, inkluż il-konservazzjoni tal-faċċata prinċipali. Restawr kbir tal-orgnijiet storiċi beda fl-1998 bil-kollaborazzjoni ta' esperti barranin u tlesta fl-2010. Ir-restawr rebaħ il-premju ta' Europa Nostra tal-2012.
Faċċata
Il-faċċata imponenti, mibnija bil-ġebla tal-ġir lokali, hija twila 220 metru u tħares lejn ir-raħal ta' Mafra. F'kull tarf tal-faċċata hemm torri kwadru b'koppla qisha basla, simili għal dawk li jinsabu fl-Ewropa Ċentrali. Il-knisja, mibnija bl-irħam abjad, tinsab fiċ-ċentru tal-faċċata prinċipali, u maż-żewġ naħat tagħha b'mod simetriku hemm il-palazz irjali. Ir-re, li xtaq li l-palazz iħaqqaqha mal-ġmiel ta' Ruma, talab parir arkitettoniku mill-ambaxxatur tiegħu fil-Vatikan, li bagħtlu mudelli fuq skala żgħira ta' binjiet reliġjużi Rumani importanti. Il-gallarija tal-barka fiċ-ċentru huwa simili b'mod ċar għall-gallarija tal-Bażilika ta' San Pietru f'Ruma. Iżda din il-gallarija hija iktar maħsuba għar-re, bħala simbolu tal-poter tiegħu, iktar milli għall-barkiet minn prelat.
Iż-żewġ torrijiet tal-knisja (għoljin 68 metru) huma ispirati mit-torrijiet ta' Sant'Agnese f'Agone (tal-arkitett Barokk Ruman Francesco Borromini). Iż-żewġ carillons tagħha fihom total ta' 92 qanpiena tal-knisja, li ġew fonduti f'Anversa. Huwa maħsub li l-Fjammingi li fondew il-qniepen tant kienu mistagħġba bid-daqs tal-kummissjoni tagħhom, li huma talbu li jitħallsu bil-quddiem. Ir-re wieġeb billi rdoppja l-ammont li kien offrielhom. Dawn il-carillons jikkostitwixxu l-ikbar kollezzjoni storika fid-dinja.
Palazz Irjali
L-appartamenti rjali spazjużi jinsabu fit-tieni sular. L-appartamenti tar-re jinsabu fl-aħħar tal-palazz filwaqt li l-appartament tar-reġina jinsab 200 metru 'l bogħod fuq in-naħa l-oħra. Tant kien hemm distanza bejn l-appartamenti tar-re u tar-reġina, li meta r-re kien jitlaq mill-appartament tiegħu biex imur lejn dak tar-reġina, dan kien jiġi mħabbar lir-reġina billi tindaqq trumbetta. Peress li r-Re Ġwanni VI ħa miegħu wħud l-aqwa opri tal-arti u għamara fil-binja meta l-familja rjali ħarbet fl-1808 minħabba l-avvanzar tat-truppi Franċiżi lejn il-Brażil, il-biċċa l-kbira tal-kmamar kellhom jiġu mżejna mill-ġdid bl-istil oriġinali. Is-sala tat-trofej tal-kaċċa (Sala dos Troféus) hija mżejna b'bosta rjus taċ-ċriev, l-għamara hija magħmula bil-qrejjen taċ-ċriev u hija miksija bil-ġlud taċ-ċriev. Saħansitra l-kandilabri huma magħmula bil-qrejjen taċ-ċriev.
Is-Sala tal-Barka (Sala da Benção) tmiss mal-livell ta' fuq tal-bażilika. Minn hemmhekk, il-familja rjali setgħet tattendi għall-quddies, bilqiegħda f'apertura ta' tieqa li tagħti fuq il-bażilika. Il-bust ta' Ġwanni V f'din is-sala huwa xogħol tal-artist Taljan Alessandro Giusti. Is-Sala tat-Tron, is-Sala tal-Gwardji u s-Sala tal-Alla Femminili Diana huma mżejna b'affreski ta' artisti bħal Ciryllo Wolkmar Machado, Bernardo Oliveira Góis u Vieira Lusitano.
Bażilika
Il-knisja nbniet b'għamla ta' salib Latin b'tul ta' 63 metru. Hija knisja pjuttost dejqa (16.5-il metru), impressjoni aċċentwata bl-għoli tan-navata tagħha (21.5 metru). Il-vestibolu (il-portal tal-Galilea) fih grupp ta' skulturi kbar tal-irħam ta' Carrara, li jirrappreżentaw il-qaddisin patruni ta' diversi ordnijiet monastiċi.
Hemm sitt orgnijiet u erba' minnhom jinsabu fit-transett u jikkostitwixxu kumpless pjuttost mhux tas-soltu. Dawn inbnew minn Joaquim Peres Fontanes u António Xavier Machado Cerveira bejn l-1792 u l-1807 (meta t-truppi Franċiżi okkupaw ir-raħal ta' Mafra). Dawn kienu magħmula bl-injam parzjalment indurat Brażiljan. L-ikbar kanna tal-orgnijiet hija twila sitt metri, b'dijametru ta' 0.28 m. Ir-Re Ġwanni V kien ikkummissjona lbies liturġiku mill-mastri rakkmaturi minn Genova u Milan, bħal Giuliano Saturni u Benedetto Salandri, u minn Franza. Huma turija ta' kwalità u ta' lavur mill-aqwa bir-rakkmu bid-deheb u bl-użu tal-ħajt tal-ħarir bl-istess kulur. Il-pitturi reliġjużi fil-bażilika u fil-kunvent jikkostitwixxu waħda mill-iżjed kollezzjonijiet sinifikanti tas-seklu 18 fil-Portugall. Dawn jinkludu x-xogħlijiet mit-Taljani Agostino Masucci, Corrado Giaquinto, Francesco Trevisani, Pompeo Batoni u xi studenti Portugiża f'Ruma bħal Vieira Lusitano u Inácio de Oliveira Bernardes. Il-kollezzjoni tal-iskulturi tinkludi xogħlijiet minn kważi kull skultur Ruman ewlieni mill-ewwel nofs tas-seklu 18. Dak iż-żmien, kienet tirrappreżenta l-ikbar ordni unika magħmula minn setgħa barranija f'Ruma u għadha waħda mill-ikbar kollezzjonijiet eżistenti.
Il-parroċċa ta' Mafra (Santo André de Mafra) u l-Konfraternità Rjali u Venerabbli tal-Iżjed Sagrament Imqaddes ta' Mafra (Real e Venerável Irmandade do Santíssimo Sacramento de Mafra) għandhom is-sede tagħhom fil-bażilika.
Fl-10 ta' Novembru 2020, il-Papa Franġisku ta inkurunazzjoni kanonka lix-xbieha tal-Madonna tas-Solitudni tal-bażilika, mgħassa mill-Konfraternità tal-Iżjed Sagrament Imqaddes.
Librerija
Il-librerija Rokokò, li tinsab fuq wara tat-tieni sular, tispikka ferm fil-palazz, u tħaqqaqha mal-kobor tal-librerija tal-Abbazija ta' Melk, fil-Wied ta' Wachau, l-Awstrija. Mibnija minn Manuel Caetano de Sousa, din il-librerija hija twila 88 metru, wiesgħa 9.5 metri u għolja 13-il metru. L-art kollha hija miksija bil-madum tal-irħam roża, griż u abjad. L-ixkaffi tal-injam bl-istil Rokokò jinsabu ma' żewġ ħitan laterali f'żewġ ringieli, isseparati minn gallarija b'poġġaman tal-injam. Dawn fihom iktar minn 36,000 volum miksi bil-ġilda, u huma xhieda tal-kobor tal-għarfien tal-Punent mis-sekli 14 sa 19. Fosthom, hemm bosta ġojjelli bibbljografiċi siewja, bħall-incunabula. Dawn il-volumi mill-isbaħ kienu legati fl-istudjo lokali (Livraria) bl-istil rocaille (minn Manuel Caetano de Sousa wkoll). Huwa magħruf li l-librerija tospita l-friefet il-lejl li jipproteġu l-kotba mid-danni mill-insetti.
Il-librerija ntuża f'Gulliver's Travels (1996) bħala s-Sala l-Kbira tal-Gwerra għall-Imperatur ta' Lilliput.
Kunvent
Ir-rettangolu wara l-knisja u l-palazz jospita l-kunvent tal-patrijiet Franġiskani tal-Ordni Arrábida (Ordem de São Francisco da Província da Arrábida), b'ċelel għal madwar 300 patri f'kurituri twal f'diversi sulari. Bejn l-1771 u l-1791, dan il-kunvent kien okkupat mill-Patrijiet Eremiti ta' Santu Wistin.
Skola tal-Iskultura ta' Mafra
L-akkademja ngħatat bosta kummissjonijiet mill-Wistinjani tal-monasteru, u dawn irriżultaw f'bosta statwi tal-irħam u retablos tal-irħam u tad-djaspru fil-bażilika. Din l-akkademja pproduċiet diversi ġenerazzjonijiet ta' skulturi Portugiżi, bħal Joaquim Machado de Castro (1731-1822).
Sit ta' Wirt Dinji
Il-Binja Rjali ta' Mafra – il-Palazz, il-Bażilika, il-Kunvent, il-Ġnien ta' Cerco u l-Park tal-Kaċċa (Tapada) ġie ddeżinjat bħala Sit ta' Wirt Dinji tal-UNESCO fl-2019.
Il-valur universali straordinarju tas-sit ġie rrikonoxxut abbażi ta' kriterju wieħed tal-għażla tal-UNESCO: il-kriterju (iv) "Eżempju straordinarju ta' tip ta' bini, ta' grupp ta' siti jew ta' pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem".
Influwenza kulturali
Issir referenza ewlenija għall-kostruzzjoni tal-palazz fir-rumanz Baltasar u Blimunda (Memorial do Convento), miktub mir-rebbieħ tal-Premju Nobel Portugiż José Saramago. Il-karattru prinċipali, Baltasar, imwieled f'Mafra, jaħdem fuq il-kostruzzjoni tal-palazz. Saramago jagħti deskrizzjoni dettaljata tal-proċess tal-kostruzzjoni, inkluż it-trasport ta' ġebel ġgantesk mill-barriera sas-sit tal-kostruzzjoni (li Baltasar jassisti fih), u jpinġih bħala tortura għal dawk li għenu fil-kostruzzjoni tal-palazz.
Tibdil fil-Lingwa
Tibdil fil-Lingwa wkoll magħruf bħala Drift (tkarkir, xejra, xeħta), fil-lingwistika jirreferi għat-tibdil, jew tendenza ta' tibdil bil-mod f'lingwa jew djalett, li eventwalment jwassal għall tibdil ta' l-istruttura. Għalkemm, dan it-tibdil jidher, li jsir b'mod każwali, ħafna drabi jiġbed f'ċerta direzzjoni. Eżempju ta' dan il-proċess huwa spostament tal-vokali (vowel shift). L-iżvilupp fl-użu tal-kliem ukoll juri ċerta direzzjoni fit-tifsir tal-kliem li jingħataw tifsira iktar dejqa jew tifsira iktar wiesgħa.
Kolonji tal-Benevolenza
daqsminuri|Kolonja ta' Willemsoord. Il-Kolonji tal-Benevolenza, magħrufa wkoll bħala s-Soċjetajiet tal-Umanitarjaniżmu (bl-Olandiż: Maatschappij van Weldadigheid), kienu organizzazzjonijiet li inizjalment kienu organizzazzjonijiet privati Olandiżi stabbiliti fl-1818 mill-Ġeneral Johannes van den Bosch biex jgħin lill-familja foqra, l-iktar fil-bliet il-kbar, sabiex itejbilhom ħajjithom wara l-okkupazzjoni Franċiża taħt Napuljun, billi jagħtihom ir-raba' agrikolu. Huwa għamel petizzjoni lil William I lin-Netherlands biex tiġi stabbilita din ix-xorta ta' organizzazzjoni u xtara r-raba' mhux maħdum fi Drenthe sabiex il-foqra jkunu jistgħu jisfruttawh. Il-kolonja ta' Westerbeeksloot li llum il-ġurnata tinsab f'Frederiksoord kienet iċ-ċentru amministrattiv tas-soċjetà. Il-kolonja f'Frederiksoord u l-kolonji li ġew stabbiliti mis-Soċjetà f'Wortel, il-Belġju, kif ukoll f'Wilhelminaoord u f'Veenhuizen, in-Netherlands, tniżżlu fil-lista tas-Siti ta' Wirt Dinji tal-UNESCO fl-2021 peress li jirrappreżentaw moviment filosofiku uniku tas-seklu 19 u għall-ippjanar urban straordinarju tagħhom.
Sfond u għanijiet
In-Netherlands kienu ftaqru sew fil-bidu tas-seklu 19, wara d-dominju tal-Franċiżi. Il-Kumpanija Olandiża tal-Lvant tal-Indja kienet ġiet xolta fl-1798, u t-territorju Olandiż tul il-Baħar Baltiku ntilef fl-1806. Dan xekkel ferm il-kummerċ domestiku u barrani. Barra minn hekk, ir-Rivoluzzjoni Industrijali bikrija kkawżat tkabbir rapidu tal-popolazzjoni, speċjalment fil-bliet li ma tantx kienu ppreparati wisq biex ilaħħqu ma' dan it-tkabbir. Finalment, fl-1815, il-Vulkan ta' Tambora fl-Indoneżja żbroffa, u dan wassal għal "sena mingħajr sajf" fl-1816, fejn bosta għelejjel ma wasslu għall-ebda ħsad. Bosta familji kienu jgħixu fil-bliet u fil-kampanja f'faqar abjett. Abbażi tal-filosofija tal-Illuminiżmu u l-kultura prevalenti tal-kolonjaliżmu ta' dak iż-żmien, Johannes van den Bosch irrikonoxxa u pprova jimplimenta skema domestika ta' kolonizzazzjoni fejn il-foqra jingħataw post fejn jgħixu u jaħdmu r-raba' għall-għajxien tagħhom. Huwa żviluppa s-Soċjetà tal-Umanitarjaniżmu sabiex jikseb dak l-għan.
Is-Soċjetà tal-Umanitarjaniżmu pprovat tindirizza l-għeruq tal-kawżi tal-faqar, billi toffri impjieg sostenibbli għall-foqra kollha li setgħu jaħdmu. Il-kolonji suppost kellhom ikunu awtosostenibbli, u l-foqra kienu jiġu edukati u rriformati f'"ċittadini ideali". Madankollu, il-kolonji ma kinux maħsuba għall-foqra li ma setgħux jaħdmu, iżda iktar għal dawk li ma kellhomx ir-rieda li jaħdmu, tant li van den Bosch stqarr:"Ma nħossux li huwa d-dmir tagħna li nindirizzaw il-faqar inġenerali, jew il-forom kollha ta' faqar. Madankollu, dawk li twieldu fil-faqar jew f'qagħda ta' faqar, mingħajr difiża jew mingħajr il-kapaċità li jaħdmu, ovvjament għandhom jiġu megħjuna lokalment mill-gvern ċivili, mill-istituzzjonijiet eżistenti tal-karità, jew minn Kunsilli tal-assistenza lill-foqra li ilhom stabbiliti għal sekli sħaħ mid-denominazzjonijiet reliġjużi differenti biex jappoġġaw lill-foqra. Dak il-faqar waħdu, li jirriżulta min-nuqqas ta' impjieg minkejja li jkollhom ir-rieda u l-kapaċità li jaħdmu, fl-opinjoni tiegħi jistħoqqlu l-attenzjoni tagħna, peress li aħna ċittadini li jiffurmaw parti minn Stat ħieles, peress li l-faqar huwa suxxettibbli, permezz tal-kollaborazzjoni ta' persuni partikolari, li jiġi miġġieled, xi kultant jonqos, u forsi xi darba jew oħra jingħeleb għalkollox, mill-inqas jitrażżan sa ċertu punt li jibqax ikun piż jew saħansitra perikoluz għas-soċjetà."
Kolonja ta' prova
Johannes van den Bosch ħadem qatigħ. Fil-25 ta' Awwissu 1818, ġimgħa wara x-xiri tal-proprjetà tal-kolonja ta' Westerbeeksloot qrib Frederiksoord, huwa stabbilixxa l-ġebla tax-xewka tal-kolonja tal-ewwel abitanti tagħha. Fid-20 ta' Ottubru 1818, l-ewwel familji waslu fil-kolonja, li kienet għadha "kolonja ta' prova". Total ta' 52 familja minn kull parti tal-pajjiż intgħażlu biex jipparteċipaw fl-esperiment ta' Johannes van den Bosch. Wara erba' snin u nofs, kien għad hemm 42 familja megħjuna mis-Soċjetà tal-Umanitarjaniżmu. Parti kbira minnhom baqgħu jgħixu fil-kolonji sa mewthom, u l-avventuri tagħhom ġew deskritti minn Wil Schackmann f'"De Proefkolonie".
Kolonji ħielsa mqabbla ma' kolonji mhux ħielsa
Wara s-suċċess tal-kolonja ta' prova, imbagħad is-Soċjetà bniet kolonji permanenti. L-ewwel kolonji iktar 'il quddiem ġew ittrasformati fil-villaġġ ta' Frederiksoord, u l-kolonji l-oħra ġew ittrasformati fil-villaġġi ta' Wilhelminaoord u ta' Boschoord (fil-Lbiċ ta' Drenthe) u f'Willemsoord (fil-Majjistral ta' Overijssel). Dawn il-kolonji "ħielsa" kienu primarjament għal familji sponsorjati u ġew żviluppati bl-intenzjoni li l-familji jieħdu ħsieb raba' żgħir, u jaħdmuh b'mod awtosuffiċjenti taħt superviżjoni. Kull kolonja kienet tikkonsisti minn djar żgħar spazjati b'mod regolari tul toroq dritti. Dawn id-djar kienu modesti iżda x'aktarx li kienu jipprovdu akkomodazzjoni aħjar minn dik li kienu mdorrijin jgħixu fiha l-foqra.
Sabiex il-popolazzjoni tiġi edukata u tiġi ssalvagwardjata mill-influwenzi ħżiena, is-Soċjetà stabbiliet l-iskejjel tagħha stess u implimentat il-"flus tal-kolonji". Is-Soċjetà stabbiliet ukoll skejjel tat-taħriġ vokazzjonali li kienu operattivi mill-1829 sal-1859 bħala l-"Istitut għall-Agrikoltura" f'Wateren u l-iskola tal-ortikoltura u tal-forestrija ta' "Gerard Adriaan van Swieten" f'Frederiksoord u l-Iskola Agrikola ta' "Gerard Adriaan van Swieten" fl-1884 f'Willemsoord. L-istabbiliment ta' dawn l-iskejjel kien possibbli permezz ta' donazzjoni mill-eks sindku tal-kavallerija, F. H. L. van Swieten. L-iskola tal-ortikoltura ġiet ittrasferita lejn Meppel f'Novembru 2005.
B'kuntrast għall-"kolonji ħielsa", il-"kolonji mhux ħielsa" kienu tallaba, nies mingħajr saqaf fuq rashom, u orfni, u kienu strettament komunali. Kull attività twettqet bħala parti minn grupp u kienet tkun taħt superviżjoni kostanti. In-nisa u l-irġiel kienu jorqdu f'kmamar separati, fi swali kbar li kienu jraqqdu sa 40 ruħ f'daqqa. Tnejn minn dawn il-kolonji mhux ħielsa kienu dawk ta' Veenhuizen u ta' Ommerschans. Il-kastig kien jingħata għall-abbuż tal-alkoħol, għall-abbuż sesswali, għall-iskart, għall-brutalità jew għal min kien jaħrab mill-gwerra jew jipprova jiskansa s-sehem tiegħu. Fl-1859 il-kolonji ttieħdu f'idejn l-istat Olandiż. Fl-1890 il-kolonja ta' Ommerschans ingħalqet. Il-kolonja ta' Veenhuizen issa tintuża bħala ħabs ordinarju.